procesaur/Wiki.mk huggingface dataset:
Dread and the Fugitive Mind

Dread and the Fugitive Mind е песна на Мегадет од нивниот деветти студиски албум ''The World Needs a Hero''. Песната претходно била објавена како дел од компилацијата ''Capitol Punishment: The Megadeth Years''. Текстот на песната говори за тоа дали престапниците имаат грижа на совеста. Вака Мастејн ја искоментирал содржината:''Станува збор за пресуда. Најголемиот парадокс е тоа ако не постои Господ, а ти живееш воздржан и примерен живот, не си загубил ништо. Ако постои Бог, а животот ти бил блуден и развратен, тогаш си во страшна неволја. Пораката што се обидувам да ја пренесам е што ако не постои „Страшниот суд“? Многупати луѓето морално ќе се издигнат, за потоа целосно да се предадат на неетички задоволства. Нивното внатрешно размислување е она што ме копка да го откријам.'' Дејв Мастејн 2001 г.
1 Песни на винил изданието од Dread and the Fugitive Mind
# „Dread and the Fugitive Mind“ (верзија од ''Capitol Punishment: The Megadeth Years'') - 3:23
# „Dread and the Fugitive Mind“ (верзија од албумот) - 4:25
# „Dread and the Fugitive Mind“ (завршен риф) - 0:13 ::Капитол Рекордс 2001 г.
2 Музички персонал
* Дејв Мастејн - вокал и ритам гитара
* Ал Питрели - водечка гитара
* Дејвид Елефсон - бас гитара
* Џими Деграсо - тапани
3 Поврзано
* Мегадет
* The World Needs a Hero
pt:Dread and the Fugitive Mind
Верхојанск

Верхојанск (руски: Верхоянск, јакутски: Үөһээ Дьааҥы) — гратче во Република Јакутија, Русија. Се простира на реката Јана, близу поларникот, 675 километри од Јакутск. Населението брои 1.311.
0.1 Клима
Верхојанск — познат по екстремно ниските температури во зима, ги има најголемите температурни разлики на Земјата. Средната температура во јануари изнесува −45.8 °C, а во јули изнесува +16.0 °C. Најниската температура измерена некогаш овде изнесува −69.8 °C во февруари 1892 година. Заедно со Ојмјакон претставуваат најстудени населени места на планетата.
Фор де Франс

Фор де Франс (|Fort-de-France) — главен град на прекуморски департман Мартиник во состав на Франција и еден од главните на Карибите. Извезува шеќер, рум, конзервирано овошје и какао.
1 Географија
Градот е расположен на западниот брег на островот, кај северниот приод на голем залив и крај устието на реката Мадам. Сместен е во тесна рамница помеѓу ридовите и морето, но сепак е патно поврзан со сите делови на островот.
2 Историја
Во 1638 г., Жак Дјел ди Парке (1606-1658), како прв управник на Мартиник, решил да го изгради утврдување „Сен Луј“ за да го заштити градот од напади. Упориштето набргу било разурнато и преизградено во 1669, со кога кралот Луј XIV го назначил Маркизот од Ба за генерален управник. По наредба на маркизот и неговите наследници (особено грофот од Бленак), утврдувањето е изградено според проект на славниот војсководец Вобан.
Административниот центар на Мартиник најпрвин го носел името Фор Ројал (''Fort-Royal''), но бил засенет од градот Сен Пјер како најстар град на островот и негов стопански и културен центар (наречен „Париз на Карибите“).
За време на Француската револуција, градот го добил името „Фор Ла Републик“ (''Fort-La-Republique''), за во XIX век конечно да биде наречен Фор де Франс. Старото име Фор Ројал и денес опстојува во разговорниот јазик, во креолскиот облик „Фојал“, а неговите граѓани се нарекуваат фојалци (''Foyalais'').
Градот двапати страдал од катастрофи: од земјотрес во 1839 и пожар во 1890. На почетокот на XX век, Фор де Франс добил на стопанско значење, со уништувањето на градот Сен Пјер во ерупцијата на вулканот Пеле. Но и покрај стопанската важност, градот никогаш не го достигнал културниот престиж на уништениот град.
3 Поморска база
Утврдувањето Сен Луј во Фор де Франс е поморска база на француската морнарица.
4 Знаменитости
Покрај Сан Луј, постојат уште три други утврдувања:
* Десе
* Тартансон
* Жербо
Други места од интерес:
* Плоштад „Саван“
* Библиотека „Шелхер“
* Ботаничка градина на Балата
* Црква Свето Срце на Балата - инспирирана од париската базилика со исто име
* Катедрала на Фор де Франс
Во градските градини стои статуа на царицата Жозефина, сопругата на Наполеон Бонапарт, која е родена на Мартиник.
5 Сообраќај
Во предградие на Фор де Франс е сместен меѓународниот аеродром „Еме Сезер“ - Мартиник.
6 Поврзано
*Општини на Мартиник
7 Наводи
* - INSEE
Михаил Цвет

Михаил Семјонович Цвет (Михаи́л Семёнович Цвет) (1872–1919) бил руски ботаничар кој ја измислил техниката на адсорпциона хроматографија која денес е често користена во хемиската анализа. Неговото презиме на руски означува освен орган на растение и "боја". Михаил Цвет ја измислил хроматографијата во 1906 година испитувајќи ги растителните пигменти.
Кен Илсо

Кен Илсо Ларсен (роден на 2 декември, 1986) — дански фудбалер кој игра на позицијата крило или втор напаѓач за Фортуна Диселдорф во 1. Бундеслига.
1 Кариера
1.1 Рана кариера и враќање во Данска
Роден во Копенхаген, Илсо ја започнал својата кариера во локалниот аматерски клуб Пионерен. Неговата кариера напредувала од година во година, и тој играл за различни младински тимови во Копенхаген. Во 2004 година, тој беше привлечен како млад играч од холандскиот тим Херенфен, како еден од најдобрите таленти во Данска.
Сепак, тој никогаш не успеал да се пробие во првиот тим на Херенфен, па одлучил да се врати во Данска за да игра за Сондеријске.
Во летото 2009 година, Илсо потпишал за Мидтјиланд по само една сезона во тимот на Сондерјиске. Тој веднаш се претворил во важна фигура за својот нов тим, постигнувајќи 6 гола во 24 натпревари во Данската Суперлига. Илсо бил стандарден во првиот тим и во наредната сезона, почнувајќи 11 од 14 одиграни натпревари како стартер. Тој постигнал 4 гола за својот тим до зимската пауза во првенството. Но сепак, на општо изненадување на навивачите на Мидтјиланд, тој решил одново да ја напушти Данска и да му се приклучи на германскиот второлигаш Фортуна Диселдорф.
1.2 Фортуна Диселдорф
Илсо пристигнал во Диселдорф во јануари 2010 година со договор на заем од една година. Своето деби за Фортуна Диселдорф тој го направил на 23 јануари 2010 во поразот на гостувањето кај Херта со 4-2. Илсо влегол во игра во 83-тата минута на местото на Оливер Финк. Веќе следната недела тој се нашол во почетните единаесет на својот тим, и се оддолжил за укажаната шанса на најдобар можен начин постигнувајќи го својот прв хет-трик во кариерата, во победата над ФСВ Франкфурт со 6-0. Тој реализирал вкупно 7 гола во 2. Бундеслига во оваа полусезона и ги убедил сопствениците на Фортуна да го ангажираат со постојан договор.
Неговиот договор бил откупен на 23 јануари 2011 кога Фортуна му исплатила на Мидтјиланд € 300.000. Во сезоната 2011-12 Илсо постигнал 4 гола и му помогнал на својот клуб да избори промоција во Бундеслигата.
Илсо дебитирал во Бундеслигата во второто коло од сезона 2012-13, против Менхенгладбах во натпревар што завршил без голови 0-0 на 1 септември. На 25 септември тој го постигнал својот прв погодок во Бундеслигата во победата на својот тим нагостувањето кај Гројтер Фирт со 2-0.
2 Репрезентативна кариера
Илсо бил репрезентативец на Данска во селекцијата под 21 година за која изиграл два натпревари.
Емпиризам

Емпиризам (од |έμπειρία — ''искуство'') е теорија на знаење која кажува дека знаењето доаѓа само или првенствено од сетилното искуство. Емпиризмот е едно од неколкуте гледишта во епистемологијата (науката за човечкото знаење) заедно со рационализмот, идеализмот и историзмот. За разлика од нив, тој ја поставува улогата на искуството и доказите над мислењето за вродени идеи или традиционални сфаќања во процесот на образување идеи; меѓутоа, според некои емпиристи традицииите (или обичаите) се јавуваат како резултат на претходни сетилни искуства.
Емпиризмот во филозофијата на науката ги нагласува доказите, особено тие добиени во експериментите. Тој е фундаментален дел на научниот метод: сите хипотези и теории за природниот свет мораат да бидат тестирани, а не спознанието да се основа само на ''a priori'' расудување, интуиција или разоткривање.
Философи кои се поврзуваат со емпиризмот се Аристотел, Алхазен, Авицена, Ибн Туфаил, Роберт Гростест, Френсис Бекон, Томас Хобс, Роберт Бојл, Џон Лок, Џорџ Беркли, Херман фон Хелмхолц, Дејвид Хјум, Леополд фон Ранке, Џон Стјуарт Мил и Карл Попер.
Бад Лобенштајн

Бад Лобенштајн (|Bad Lobenstein) — град во округот Зале-Орла, во Тирингија, Германија. Градот сместен околу карпа, на кој се наоѓаат урнатините на стариот замок, е исклучително сликовит. Во него се наоѓа просторна парохиска црква, замок (до 1824 резиденција на принцовите од Ројс-Лобенштајн-Еберсдорф) и центар за хидротерапија.
Moto Psycho

„Moto Psycho“ е песна на Мегадет од нивниот деветти студиски албум ''The World Needs a Hero''. Песната била издадена како промотивен сингл за претстојниот албум, а исто така бил снимен и видео запис за оваа тема. Песната е посветена на луѓето кои секојдневно минуваат голема километража со автомобилите до работа и назад.''Moto Psycho е песна за патувањето, поточно за човек кој станува, оди на работа, се враќа дома, и се така до бескрај. Половина ден го троши на патот, а другата половина на работа или спиење. Машина на две нозе.'' Дејв Мастејн 2001 г. „Moto Psycho“ била носечка мелодија на компјутерската игра ''Heavy Metal: Geomatrix'', една аркадна боречка анимација.
1 Песни на винил изданието од Moto Psycho
# „Moto Psycho“ (верзија од албумот) - 3:06
# „Dread and the Fugitive Mind“ (верзија од албумот) - 4:26
::Капитол Рекордс 2001 г.
2 Музички персонал
* Дејв Мастејн - вокал и ритам гитара
* Ал Питрели - водечка гитара
* Дејвид Елефсон - бас гитара
* Џими Деграсо - тапани
3 Пласман на табелите
Ранг (2001), Највисокпласман
Рок нумери (''Билборд''), 22
4 Поврзано
* Мегадет
* The World Needs a Hero
pt:Moto Psycho
Нојштат на Орла

Нојштат на Орла (|Neustadt an der Orla) — град во округот Зале-Орла, во Тирингија. Се наоѓа на малата река Орла, 17 километри северно од Шлајц и 25 километри југоисточно од Јена.
Ранис

Ранис (|Ranis) — мал град во округот Зале-Орла, во сојузната покраина Тирингија, Германија. Се наоѓа 15 километри источно од окружниот град Залфелд и 30 километри јужно од безокружниот град Јена.
Градот претставува административно седиште на општинската заедница Ранис-Цигенрик.
1 Географија
1.1 Местоположба
Ранис се наоѓа помеѓу Тириншки Холцланд на север и вештачкото езеро Хоенварте на југ на 380 метри. Низ него поминува потокот Шретерсбах.
1.2 Соседни општини
Соседни општини се Песнек, Вернбург, Шморда, Зајзла и Крелпа.
1.3 Градски единици
Градот се состои од местата Ранис, Бранденштајн, Лудвигсхоф и Херолдсхоф.
2 Политика
2.1 Градски совет
Градскиот совет на градот Ранис се состои од 12 членови. Според последните општински избори на 26 мај 2019 година биле добиени следниве резултати:
Партија / Листа, Удел, Места
FWG, Слободни гласачи Ранис, 60,0 %, 7
CDU, Демохристијански сојуз на Германија, 19,0 %, 2
GEV, Стопански сојуз, 15,3 %, 2
Grüne, Сојуз 90/Зелени, 5,7 %, 1
Вкупно, 100 %, 12
''Излезност: 64,3 %''
2.2 Збратимени градови
Ранис е збратимен со следниве градови:
* Рудерсберг, Германија (од 1991 г.)
3 Галерија
Мариго

Мариго (|Marigot) е најголемото населено место и главен град на француската страна на островот Свети Мартин.
1 Население
Населението брои 5.700 жители
2 Географија и клима
Мариго е сместен на западниот брег на островот Свети Мартин. Се протега од брегот на запад по должината на заливот Мариго, а на исток до ридовите во внатрешноста на островот. На југоисток се граничи со Симпсоновиот Залив.
3 Сообраќај
Градот го опслужува меѓународниот аеродром „Принцеза Јулијана“ и аеродромот „Л'Есперанс“. Има и траект кој оди до Блоуинг Поинт во Ангвила.
4 Историја и знаменитости
Местото првобитно било рибарско село крај мочуриштето, по кое е наречено. Во времето на Луј XVI, Мариго станал главен град по изградбата на утврдувањето Сен Луј на ридот близу заливот Мариго. Денес ова е најважниот објект во местото.
Мариго е типично карипско место со шарени куќи и кафеани по тротоарите. Пазарни денови се среда и сабота. По пазарите се продаваат најразлични производи - од тропско овошје и зеленчук како кокос, авокадо, сладок компир, разни зачини, риба, па до локални ракотворби и облека.
Во 1998 г, тука е сниман дел од филмот „Брзина 2“, кога бродот „Сиборн Леџенд“ се урива во островот.
5 Поврзано
*Свети Мартин (остров)
Зале-Орла

Зале-Орла (|Saale-Orla) — округ во источниот дел на сојузната покраина Тирингија, Германија. Соседни окрузи се (од север надесно) окрузите Зале-Холцланд, Грајц, Фогтланд во Саксонија, баварските окрузи Хоф и Кронах и округот Залфелд-Рудолштат.
1 Историја
Округот бил создаден во 1994 година со спојување на претходните окрузио Лобенштајн, Песнек и Шлајц.
2 Географија
Главни реки во округот се Зале и Орла, од кои е изведено името на округот. Највисока точка во округот со 732,9 метри надморска височина е Зиглицберг (близу Лобенштајн), додека најниската до 180 метри е близу Шимерсбург, Лангенорла. Округот е планински, сместен на Тириншките Шкрилни Планини. Браните на Зале го создаваат најголемиот систем на вештачки езера во Германија.
3 Грб
Двата лава на врвот на грбот ги претставуваат историските држави, кои биле сместени во минатото. Во левиот дел е лавот со круна на семејството Ројс, додека лавот на десната страна е симбол на грофовијата Мајсен. Двете брановити линии во долниот дел ги симболизираат двете реки во округот, Зале и Орла.
4 Градови и општини
Слободни градови, Слободни општини
Општински заедници
<sup>1</sup>седиште на општинска заедница;<sup>2</sup>град
Разум

Разум е способноста за свесното придавање смисла на нештата, за воспоставување и верифицирање на факти и за менување или оправдување на вештините, институциите и верувањата врз основа на нови или постоечки информации. Разумот е тесно поврзан со такви карактеристични дејства на човекот како филозофија, наука, јазик, математика и уметност и обично се смета за конечна одлика на човечката природа. Концептот на разумот понекогаш се нарекува рационалност, а понекогаш дискурзивен разум, што е спротивно на интуитивниот разум.
Разумот или „резонирањето“ (односно „расудувањето“) е поврзано со размислувањето, спознанието и интелектот. Разумот, како и навиката или интуицијата, е еден од начините со кој размислувањето доаѓа од една идеја до друга сродна (поврзана) идеја. На пример, со негова помош рационалните битија се разбираат меѓусебно во однос на размислувањето за причината и последицата, вистината и лагата, како и тоа што е добро, а што лошо.
Иван Блажев

Иван Блажев (1974, Скопје, Македонија) е современ македонски фотограф.
1 Животопис
Иван Блажев е роден во 1974 година во Скопје. Дипломирал на отсекот за филмска режија на Бруклинскиот колеџ во САД, а завршил постдипломски студии по фотографија на Ликовната акдемија во Нови Сад, Србија.
2 Творештво
Блажев приредил повеќе самостојни изложби и учестувал на учествувал и на групни изложби, организирани во Скопје, Краков, Берлин, Брисел, Мадрид, Леуварден, Виена итн. Неговите фотографии се одликуваат со изразен интимен и лирски сензибилитет.
3 Наводи
Тегавец

Тегавец — билка која луѓето ја употребуваат уште од најстарите времиња. Се среќава скоро во секој двор затскриена помеѓу другите тревки, по ливадите и во шумите каде нема дрвја.
За да израсне не и се потребни посебни услови. Потребното количество вода го прима од дождовите. За време на сушен период не бара посебно налевање со вода.
Постојат два вида тегавец:
*машки тегавец (''Plantago Lanceolata'') и
*женски тегавец (''Plantago Major'')
Тие се разликуваат по обликот на листовите.
Освен овие својства, тегавецот делува и ''антисептичко, диуретичко, бактерицидно и бактериостатички''.
1 Употреба на тегавецот како лек
*Лекот кој во себе содржи тегавец најчесто се користи за лекување на болести на дишните патишта, астма, бронхитис, кашлица и грип.
*Чајот од листовите на тегавецот е погоден за деца бидејќи е вкусен, а по потреба може да се заслади со шеќер или мед. Се употребува и при воспаление или чир на желудникот или цревата. Корисен е при заболувања на црниот дроб и мочниот меур, како и против создавање камења и песок во бубрезите.
*Свежите листови кои претходно треба да се згмечат се користат како облоги кои се ставаат на место на убод од инсекти или каснувања од змија. Сокот од свежите листови го спречува крварењето и го забрзува зараснувањето на раната.
2 Лековит состав
Во листот на тегавецот се наоѓаат околу 6,5% слузава материја во облик на полисахариди, танини, кумарин ескулетин, флавоноиди (апигенин, лутеолин и скутелареин), повеќе од 1% кременова киселина, од минералите застапени се цинкот и калиумот. Содржи и сапонини кои делуваат хемолитичко и два многу важни иридоидгликозиди аукубин и каталпол.
Акубинот има антивирусно, детоксичн, антимикробно и антиинфламаторно дејство, а каталполот има антихипертезивно, антивирусно, антитуморно, хепаропротективно, спазмолитично и антиинфламаторно.
Освен овие својства, тегавецот делува и ''антисептичко, диуретичко, бактерицидно и бактериостатички''.
3 Поврзано
* Машки тегавец
* Женски тегавец
Мурманск

Мурманск — пристаништен град и административен центар на Мурманската област во северозападниот дел на Русија и лежи на брегот на Колскиот Залив. Сместен е на 12 километри од Баренцовото Море, на северниот дел на Колскиот Полуостров, недалеку од границата на Русија со Норвешка и Финска. Има население од околу 310.000. И покрај стагнацијата и намалувањето на населението во градот, Мурманск останува најголем град северно од Северниот Поларник.
Лукас Подолски

Лукас Подолски (роден на 4 јуни 1985 година во Гливице, Полска) — германски фудбалер со полско потекло кој во моментов настапува за јапонскиот клуб Висел Кобе како напаѓач. Тој е син на поранешниот полски фудбалер Владемар Подолски. Иако Лукас е роден во Полска, тој настапува за репрезентацијата на Германија, каде неговото семејство се преселило кога тој имал само 2 години. Израснал во градот Бергхајм.
Своето деби во репрезентацијата на Германија го имал на 6 јуни 2004, на возраст од 19 години, против Унгарија во пријателски натпревар одигран во Кајзерслаутерн.
1 Кариера
1.1 Келн
Подолски ја започнал својата професионална кариера во тимот на Келн, за кого дебитирал во натпревар од Бундеслигата на 22 ноември 2003, на возраст од 18 години, во поразот на домашен терен од Хамбургер со 1-0. Следната сезона постигнал 24 голови и бил најдобар стрелец во Бундеслига 2, со кој му помогнал на Келн да се врати во Бундеслигата. Сезоната 2005-06 ја завршил со 12 постигнати голови и го привлекол вниманието на голем број клубови како Ливерпул, Бајерн Минхен, Хамбургер, Вердер и Реал Мадрид.
1.2 Бајерн Минхен
Во летото 2006 година Подолски го комплетирал својот трансфер во Бајерн за сума која се претпоставувало дека изнесува 10 милиони €. Своето деби за Бајерн го направил на 11 август 2006 против Борусија Дортмунд, влегувајќи како замена во 88-та минута. Тој бил дел од клубот во периодот од 2006 до 2009 година и одиграл преку 100 натпревари во сите натпреварувања во кој постигнал 26 голови. Доаѓањето на италијанскиот напаѓач Лука Тони го истиснува Подолски од почетната постава на Бајерн и одлучил да се врати назад во Келн во летото 2009 година.
1.3 Враќање во Келн
Подолски ги послушал советите на селекторот на Германија Јоаким Лев и се вратил во Келн како би ги задржал шансите за настап во репрезентацијата. Тој бил главна фигура во тимот во следните три сезони во кој Келн се натпреварувал во Бундеслигата. Сепак, и покрај 18 голови на Подолски во сезоната 2011-12 Келн испаѓа од лигата.
1.4 Арсенал
На 30 април 2012 Подолски потпишал за англискиот премиерлигаш Арсенал за сума од 14 милиони €.
Научен консензус

Научен консензус е колективното расудување, положба и мислење на научната заедница за одредена дисциплина или предмет на проучување. Консензусот повлекува општ договор, иако тоа не мора секогаш да биде едногласност. Научниот консензус не е сам по себе научен аргумент, ниту пак е дел од научниот метод, меѓутоа, сепак тој може да се основа како на научните аргументи, така и на научниот метод.
Консензусот обично се постигнува преку комуникација која се остварува преку конференции, процесот на публикација, репликација (репродуцибилни резултати од другите научници) и рецензија. Сите тие водат до ситуација во која научниците од определена област лесно можат да разберат дека таков консензус постои, но образложувањето на неговото постоење на луѓето кои не се дел од науката (или од соодветната дисциплина) е тешка задача, бидејќи нормалните научни расправи околу деталите би можеле да делуваат како предизвикување (оспорување) на консензусот за овие луѓе. Повремено, научните институти објавуваат посебни изданија во кои накратко се изложува тековниот консензус „во“ и „надвор“ од научната заедница. Во случаи кога постојат малку контроверзии за предметот на проучување, востановувањето на тоа што е консензусот е доста лесен процес.
Научниот консензус може да биде искористен во јавните или политички расправи по прашања кои се јавуваат спорни во јавната сфера, но не и во рамките на научната заедница, како биолошката еволуција или отсуство на врска меѓу вакцинацијата и аутизмот.
ЖС „Гевгелија“

Железничка станица „Гевгелија“ — железничка станица на градот Гевгелија, јужна Македонија. Има десет колосеци.
Била прогласена за културно наследство на Македонија со решение од 4 ноември 2004 година од страна на Републичкиот завод за заштита на спомениците на културата.
Федерико Балцарети

Федерико Балцарети (роден на 6 декември 1981 година во Торино, Пиемонт) — поранешен италијански фудбалер, кој играл на позицијата лев бек.
1 Клупска кариера
1.1 Торино
Играчката кариера Федерико Балцарети ја започнал на возраст од 6 години во младинскиот систем на Торино, за кого дебитирал во сезоната 2002-03. По неколку сезони на заем во Варезе и Сиена, тој бил инволвиран во кампањата 2004-05 на Торино во Серија Б, во која клубот изборил промоција во Серија А.
1.2 Јувентус
Сепак, откако Торино се распуштил веднаш по таа промоција, Балцарети добил можност да замине од клубот со слободен трансфер, и потпишал за главниот градски соперник на клубот Јувентус. Во сезоната 2005-06 тој бил дел од првиот тим на ''бјанконерите'', често играјќи во стратната постава на клубот на позицијата лев бек под водство на тренерот Фабио Капело, и успеа да ја освои Серија А. Својот прв професионален погодок во кариерата го постигнал на 17 февруари 2007 година, во Серија Б, кога Јувентус го победил Кротоне со убедливи 5-0.
1.3 Фјорентина и Палермо
Балцарети бил продаден на Фјорентина во јули 2007 година, но не успеал да се вклопи во тимот на ''виола'' и направил само шест настапи во првата половина од сезоната во Серија А. Набрзо потоа, тој потпишал за Палермо со постојан договор во јануарскиот преоден рок 2008.
Во Палермо, Балцарети го зел дресот со # 42 во почит на својот татко, кој е роден во 1942 година, а за време на неговиот мандат во сицилијанскиот тим, тој веднаш се установил во почетната постава на тимот, а исто така, по неколку сезони играње и покажување на добри перформанси станал и еден од најпризнатите леви бекови во лигата.
1.4 Рома
На 1 август 2012 година, Балцарети потпишал три-годишен договор со Рома, за сума од 4.500.000 €. Тој го направил своето деби во ремито 2-2 против Катанија.
1.5 Повлекување
На 12 август 2015, Балцарети го најавил своето повлекување од професионалниот фудбал ставајќи крај на својата играчка кариера на возраст од 33 години. Како главна причина за пензионирањето го посочил тоа што неуспеал во целост да се опорави од повредата на колкот со која што се здобил две години порано.
2 Репрезентативна кариера
Откако играл за неколку млади селекции во периодот меѓу 2000 и 2002 година, Балцарети го направил своето деби во италијанската репрезентација под водство на селекторот Чезаре Прандели на 17 ноември 2010 година, во пријателски натпревар против Романија.
Тој е избран во италијанскиот тим за Евро 2012, почнувајќи како лев бек во третиот натпревар од групната фаза кога Италија се пресели од 3-5-2 на 4-4-2 формација. Тој, исто така, го одиграл целиот натпревар против Германија во полуфиналето, кога десниот бек Кристијан Маџо отсуствал поради суспензија а неговата замена Игнацио Абате бил повреден, и останал на клупата. Балцарети направил пенал во судиското продолжение од натпреварот кој бил реализиран од Месуд Озил, но сепак тој помогнал на неговиот тим да се пласира во финалето на турнирот. Во финалето Балцарети влегол во игра од клупата за резерви во првото полувреме по повредата на Џорџо Кјелини. Италија загубила во финалето од Шпанија со 4-0.
Сисимиут

Сисимиут е град во западен Гренланд, сместен на бреговите на протокот Дејвис, приближно 320 километри северно од главниот град Нук. Тој е административен центар на општината Кеката и е втор град по големина во Гренланд со население од 5.460 жители.
Залбург-Еберсдорф

Залбург-Еберсдорф (|Saalburg-Ebersdorf) — град во округот Зале-Орла, во Тирингија, Германија, близу границата со Баварија. Се наоѓа на реката Зале, 10 километри југозападно од Шлајц, 30 километри западно од Плауен и 30 километри северозападно од Хоф.
Градот е всушност административен сојуз на две големи села (Залбург и Еберсдорф), како и неколку помали села помеѓу и околу нив. Залбург се наоѓа на реката Зале со прекрасни погледи на реката, додека Еберсдорф е старо село, кое било традиционално седиште на грофовите Ројс од помладата линија и летна резиденација на Кнежевството Ројс-Гера. Дворецот и летната градина сè уште се наоѓаат во центарот на селото. Иако дворецот не се користи, летната градина (заедно со околните паркови и езера) се користи за разни настани и прослави.
Смртта на Иван Илич

„Смртта на Иван Илич“ (| Смерть Ивана Ильича) е повест од рускиот писател Лав Толстој, првпат објавена во 1886 година. Книжевната критика ја смета оваа повест за едно од ремек-делата на Толстоевата проза.
Дејството во новелата се одвива ретроспективно, започнувајќи со погребната церемонија на 45-годишниот судски советник од царска Русија. Потоа следи приказ на животот на Иван Илич, кој навидум имал успешен живот, но по повредата на колкот самиот почнал да ја преиспитува својата навидум „супериорна положба“ во општеството.
Брајан МекДермот

Брајан Џејмс МекДермот (роден на 8 април, 1961) — поранешен англиски фудбалер и моментален менаџер на Премиерлигашот, Рединг.
Тој му се приклучил на Арсенал како младо момче во 1977 година и продолжил да игра за Фулам, ИФК Норчепинг, Оксфорд Јунајтед, Хадерсфилд Таун, Кардиф Сити, Ексетер Сити и Јеовил Таун во 14-годишната играчка кариера во текот на 1980-тите и 1990-тите. Додека играл за Норчепинг тој бил избран за играч на годиата во Шведска во 1984 година. Тој ја заврши неговата играчка кариера во Слау Таун во 1995 година. Следната сезона тој стана менаџер на овој клуб, каде што тој имал многу успешни години во конференцијата.
Во неговата прва сезона на чело на Рединг тој го водел клубот до четврт-финалето во ФА Купот за првпат во 83 години, во серија на победи во која ''настрадал'' и Ливерпул на Енфилд. Следната сезона тој го повторил истиот подвиг, овој пат со победа нагости кај градскиот соперник на Ливерпул Евертон. Во сезоната 2011-12 МекДермот го водел Рединг до промоција во Премиер лигата, како шампион во Чемпионшип лигата.
Хиршберг (Тирингија)

Хиршберг (|Hirschberg) — град во округот Зале-Орла, во Тирингија, Германија. Се наоѓа на реката Зале, 20 километри јужно од Шлајц, 12 километри северозападно од Хоф (Баварија) и 25 километри југозападно од Плауен (Саксонија).
1 Историја
Градот првпат се појавил во документите во 1154 година. Во неговата понова историја е познат како патнички граничен премин помеѓу Источна и Западна Германија. Сообраќајот бил предмет на одредбите од договорот за меѓузонски сообраќај, кој бил склучен во 1972.
2 Демографија и управување
Хиршберг се наоѓа на автопатот А9 (Берлин – Минхен). Градот ги вклучува следниве единици: Јухех, Гериц, Шпарнберг, Улерсројт и Фенцка.
2.1 Население
Движење на бројноста на населението:
3 Галерија
Македонско сознание

„Македонско сознание“ (бугарски: ''Македонско съзнание'') бил весник на Македонската федеративна организација. Излегувал во Виена во периодот од 15 декември 1923 до 1 ноември 1926 година, прво двонеделно, а потоа и неделно, на бугарски јазик, но одделни статии и на македонски, француски и германски.
Редакцискиот одбор го сочинувале: Кочо Хаџириндов, К. Терзиев и Георги Карамитрев, во соработка со Никола Јуруков, Филип Атанасов, С. Ковачев, Кл. Размов и други. Се застапуваше за посебност на македонскиот народ и се залагаше за формирање на федерација на јужнословенските народи. Весникот бил финансиран од страна на југословенската влада.
Весникот „Македонско сознание“ претставувал „орган на македонската слобода и интереси“, а фактички бил орган на Македонската емигрантска федеративна организација, односно на интелектуалците од Македонската федеративна организација што побегнале од Бугарија пред теророт на автономистичката ВМРО. Излегувал двонеделно, а потоа неделно, на бугарска книжевна норма, но одделни статии биле и на македонски, француски и германски јазик. Како првостепена задача си поставил да се бори „против орудијата на големобугарскиот империјализам од групата на Тодор Александров, Александар Протогеров и Иван Михајлов“.
1 Наводи
Проблем на разграничување

Проблем на разграничување или проблем на демаркација — проблемот на барање на критериуми според кои би било можно да се одделат теориите што се јавуваат како научни од гледна точка на емпириската наука, од ненаучните претпоставки и тврдења, метафизиката и формалните науки (логика, математика). Проблемот на разграничување е исто така и проблем на определувањето на ''границите на науката'' што ја одделуваат од другите сфери со кои човекот може да ги искажува своите мисли, чувства и убедувања (уметност, литература и религија).
Границите на науката честопати се условни, историски променливи и тешко се определуваат по аналитички пат. Дури и по стовековниот дијалог меѓу филозофите на науката и научници од различни области, и покрај неколкуте основни согласности за научната методологија, постојат низа на современи филозофи и историчари на науката кои ја означиле оваа идеја за разграничување како ''псевдопроблем''. Во денешно време во филозофијата на науката постои многу поголема согласност за одделни критериуми отколку за општиот критериум за разграничување меѓу наука и ненаука.
1 Кратка историја на проблемот
Проблемот на разграничување е еден од стожерните проблеми во филозофијата на науката и првите одлуки за него се јавиле заедно со првата целосна теорија на филозофијата на науката - неопозитивизмот - која постои и денес.
* Сличен проблем нагласил Авероес, со кој ја изразува двојноста на вистината: постои вистина на религијата и постои вистина на разумот (науката).
* Значењето на овој проблем се засилило во текот на научната револуција на 17 век - науката се потпира на искуството и расудувањето, а религијата на верата и авторитетот.
* Позитивизмот ги утврдува следните критериуми на науката: релативизам (науката поставува хипотези, а не претендира на апсолутната вистина), емпиризам (научните теории се потпираат на искуството), прагматизам (научното знаење е корисно).
* Карл Попер го поставил концептот на фалсификабилност - научниците се должни да допуштат отфрлање на нивните теории врз основа на искуствени факти.
Хо Ши Мин (град)

Хо Ши Мин (|Thành phố Hồ Chí Minh); по старо: Сајгон (vi) — најголемиот град во Виетнам. Градот се наоѓа околу 1735 километри југозападно од Ханој, 7 километри северно од Аеродром Таншонјат.
Градот брои 7.403.000 жители и се простира на 2095 квадратни километри.
Pед 1975 година бил главен град на некогашен Јужен Виетнам. Наречен е по истакнатиот државник Хо Ши Мин (1890-1969).
1 Поврзано
* Сајгон (река)
Тана (Германија)

Тана (|Tanna) — град во округот Зале-Орла, во Тирингија, Германија. Се наоѓа 10 километри јужно од Шлајц. Тана бил основан во 1495.
1 Население
Историско движење на населението ''(од 1994 на 31 декември)'':
:Статистики од 1994: Thüringer Landesamt für Statistik
Аеродром Таншонјат

Аеродром Таншонјат (|Sân bay quốc tế Tân Sơn Nhất или ''Cảng hàng không quốc tế Tân Sơn Nhất'') — аеродром кој се наоѓа во Хо Ши Мин, Виетнам . Се наоѓа на 7 километри северно од градот и е најголемиот аеродром во Виетнам.
Во 2017 година имал 17 милиони патници. Во текот на Виетнамската војна, аеродромот претставувал важна воздухопловната база на САД и Јужен Виетнам.
1 Авио компании и одредишта
* Ханој, Париз, Лондон, Москва, Истанбул, Доха, Франкфурт, Токио, Мелбурн, Сиднеј, Бангкок
.ky

.ky е највисок државен домен (ccTLD) на Кајманските Острови. Право на регистрација имаат само жителите на островите и фирмите регистрирани таму, за што се бара локална адреса и телефонски број. Меѓународниот трибуквен код на Кајманските Острови е CYM, поради што го добиле правото на доменското име .cym за идното проширување на главниот интернет домен, чиј претендент бил и Велс.
1 Второстепени домени
Регистрирањето е дозволено непосредно на вториот степен, или пак на трет степен под следниве наставки:
* com.ky
* org.ky
* net.ky
* edu.ky (само образовни установи)
* gov.ky (само владини/управни)
2 Наводи
sv:Toppdomän#K
Стојан Разловски

Стојан Разловски (познат и како поп Стојан) — македонски црковен деец и револуционер, духовен водач на Разловечкото востание. Роден е во пијанечкото село Разловци (Делчевско), тогаш во Османлиското Царство, денес Република Македонија. Разловски прима свештенички чин и се вклучува во борбата за национална и црковна независност. Во текот на 1875 година учествува во подготовките на Разловечкото востание. После неговото избувнување во Пијанечко, Разловски му помага на основниот организатор Димитар Поп-Георгиев Беровски. Стојан Разловски е фатен по неуспехот на востанието во Рилскиот манастир. За време на неговото одведување за Дупница тој успева да избега од чуварите и се самоубива.
Коспода

Коспода (|Kospoda) — општина во округот Зале-Орла, во сојузната покраина Тирингија, Германија.
1 Географија
Коспода се наоѓа јужно од градот Нојштат на Орла на подножјето во југоисточниот дел на Тириншките Шкрилни Планини. Во долината помината реката Орла и железничката линија Гера-Залфелд.
1.1 Општински единици
Општината е составена од местата Бургвиц, Мајлиц и Коспода.
Илулисат

Илулисат е гратче во општината Касуитсуп во западен Гренланд, сместен приближно 200 километри северно од поларникот. Со население од 4.550 жители тој е трет град по големина на Островот, по Нук и Сисимиут. Името на градот "Илулисат" на гренландски значи "санта мраз". Фјордот кој се наоѓа овде му дава посебна убавина и привлечност на градот, а со тоа придонесува главна индустриска гранка да биде туризмот.
Иван Ивановиќ

Иван Ивановиќ (|Иван Ивановић, |Ivan Ivanovic, роден 17/02/1982 во Сокобања, Србија) — српски текстилен дизајнер, костимограф и моднен дизајнер. Завршил во средното уметничко училиште Ѓорѓе Крстиќ (Ниш, Србија), отсек дизајн на текстил. Мастер дипломата ја има добиено на (Београд, Србија), отсек костим на катедрата за современо облекување, во 2009 године, во класата на професорката .
1 Животопис
Година, Компанија/Институција, Место, Настан
2012, Белград, Србија, Photo-shoot no8 (како моден творец)
2012, Скопје, Република Македонија, Уметнички директор на кампањата 2011/2012
2011, Белград, Србија, Модна ревија
2009/2010, Ozone Production, Белград, Србија, , филм (како костимограф)
2008, Белград, Србија, "Fashion Academy Award"
2008, 23ти, Белград, Србија, Модна ревија
2008, Белград, Србија, Изложба на костими
2008, 24ти, Белград, Србија, Модна ревија
2008, Белград, Србија, Изложба на цртежи од отсекот костим на (Београд, Србија)
2008, Биенале на цртежи од мал формат, Белград, Србија, Изложба на цртежи
2008, Белград, Србија, Изложба на костими
2007, 21ви, Белград, Србија, Модна ревија во соработка со - Париз, Франција
2007, Белград, Србија, Изложба на слики
2007, Галерија за ликовни уметности, Белград, Србија, Изложба на костими
2005, Белград, Србија и Фиренца, Италија, Просторна инсталација
2005, Белград, Србија, Модна ревија
2004, Белград, Србија, Изложба на уникатни шешири
2004, Белград, Србија, Изложба на костими, Вилијам Шекспир - "Магбет"
2003, Белград, Србија, Изложба на цртежи
2003, Белград, Србија, Изложба на костими
2002, Белград, Србија, модна ревија
2002, Биенале на цртежи од мал формат, Белград, Србија, Изложба на цртежи
2002, Белград, Србија, Изложба на
2001, Белград, Србија, "Posttraumatic" модна ревија
2001, Белград, Србија, Изложба на уникатни обувки
2001, Београд, Србија, Изложба на
2 Награди
BAZART AWARDS 2007 - Најдобра модна ревија на 21виот Belgrade Fashion Week
Научен реализам

Најопшто земено, научен реализам е гледиштето според кое светот како што го опишува науката (можеби ''идеалната наука'') е реалниот свет, таков каков што е, независно од тоа како ние го сфаќаме. Во рамките на филозофијата на науката тој често се врамува како одговор на прашањето „како би се објаснил успехот на науката?“.
1 Главни одлики на научниот реализам
Научниот реализам се состои од две главни позиции. Прво, тој е група на тврдења за одликите на една идеална научна теорија; идеална теорија е тип на теорија која науката се стреми да ја произведе. Втора е заложбата дека науката на крај ќе даде теории кои се многу слични на идеалната теорија и дека науката успешно напредувала до сега во некои полиња. Важно е да се забележи дека еден човек може да биде научен реалист во однос на некои науки, а да не биде реалист во однос на други. На пример, може да се застапува реалистичен став кон физика, хемија и биологија, а не кон економија, психологија и социологија.
Филозофија на науката

Филозофијата на науката — гранка на филозофијата која се занимава со претпоставките, основите, методите, следствата на науката, како и со употребата и заслугите на науката. Оваа дисциплина понекогаш се преклопува со метафизиката и епистемологијата, на пример кога истражува дали научните резултати сочинуваат истражување или се некаква вистина. Кон овие централни проблеми на науката во целина, многу филозофи ги придодаваат и проблемите кои се однесуваат на одредени науки (на пример, филозофија на биологијата или филозофија на физиката). Некои филозофи на науката исто така ги користат современите резултати во науката за да дојдат до заклучоци за филозофијата.
Историски, филозофијата на науката се среќавала со различен степен на прифаќање од страна на научната јавност. Иако научниците често придонесуваат во оваа област, многу познати научници почувствувале дека практичниот ефект од нивната работа е ограничен; еден популарен цитат од физичарот Ричард Фајнман гласи: „Филозофијата на науката е исто толку корисна за научниците колку што е орнитологијата за птиците“. Одредени филозофи (како Крег Календер) како одговор велат дека познавањето на орнитологијата би било од голема корист за птиците ако тие се способни да ја разберат.
Разликување на науката од ненауката се нарекува со проблем на разграничување. На пример, треба ли Психоанализа да се смета за наука? Слични разгледувања се врзани на наука за созадавње, хипотеза за инфлаторна мултивселена или Макроекономија. Карл Попер ова го нарекол како централно прашање во филозофијата на науката.
1 Поврзано
* Филозофски основи на науката
* Познание
Крелпа

Крелпа (|Krölpa) — општина во округот Зале-Орла, во сојузната покраина Тирингија, Германија.
1 Географија
Крелпа се наоѓа во источниот дел на Тирингија, во долината на Кочау. Јужно од местото се наоѓа вештачкото езеро Хоенварте.
1.1 Соседни општини
Соседни општини на Крелпа се градовите Песнек и Ранис, како и општините Зајзла и Вилхелмсдорф во округот Зале-Орла, како и со општините Унтервеленборн и Улштет-Кирххазел во округот Залфелд-Рудолштат.
1.2 Општински единици
Општината е поделена на десет единици:
* Добијан
* Фридебах
* Грефендорф
* Хершдорф
* Хитен
* Крелпа
* Елзен
* Рокендорф
* Елзен
* Рокендорф
* Транрода
* Цела
Најголемо место е Крелпа.
Ремптендорф

Ремптендорф (|Remptendorf) — општина во округот Зале-Орла, во сојузната покраина Тирингија, Германија.
1 Географија
1.1 Општински единици
Кон општината покрај Ремптендорф (14 август 1325) (со Каролиненфилд (1790)) припаѓаат и следниве места:
Во заградите се дадени датумите на првото споменување на местата.
1.2 Соседни општини
Соседни општини се градот Цигенрик, Есбах, градот Шлајц, градот Залбург-Еберсдорф, градот Бад Лобенштајн, градот Вурцбах, Лојтенберг (округ Залфелд-Рудолштат), Дрогниц (округ Залфелд-Рудолштат) и Алтенбојтен (округ Залфелд-Рудолштат).
Асијат

Асијат е гратче во општината Касуитсуп во западен Гренланд, сместен на Асиатскиoт Архипелаг, на бреговите на заливот Диско. Со население од 3.005 жители, Аасиат е петти град по големина на Гренланд.
Википедија на галисиски јазик

Галисиската Википедија е издание на Википедија на галисиски јазик, дел од фондацијата Викимедија. Ова издание има над 40.000 регистрирани корисници и над 93.000 статии заклучно со 5 ноември 2012 година, додека до 5 ноември 2012 имало 11 избрани статии.
1 Историја
* 8 март 2003 — потекнува;
* 13 ноември 2005 — 10.000 статии;
* 23 јуни 2007 — 25.000 статии;
* 23 јули 2009 - 50.000 статии;
* 26 март 2011 - 70.000 статии;
* 6 септември 2012 - 90.000 статии;
Голема ќелава пуфка

Голема ќелава пуфка е јадлива сунѓереста габа. Се наоѓа на ливади, полиња и листопадни шуми кон крајот на летото и почетокот на есента. Ја има во Европа и Северна Америка, а ја има и во Македонија. Обично, растат од 10 до 70 cm во пречник, но може да достигне големина и до 150 cm во пречник и тежина до 20 кг.
Википедија на норвешки јазик (нинорск)

Норвешката Википедија на нинорск е издание на Википедија на норвешки јазик, на правописен нинорск стандард, дел од фондацијата Викимедија. Ова издание има над 45.000 регистрирани корисници, 41 избрани статии и над 92.000 статии заклучно со 5 ноември 2012 година.
1 Историја
* 31 јули 2004 — потекнува;
* 7 август 2005 — 10.000 статии;
* 4 февруари 2007 — 20.000 статии;
* 9 јули 2009 - 50.000 статии;
* 3 јули - 70.000 статии;
* 15 октомври 2012 - 90.000 статии;
Список на реки во Тирингија

Список на реки во Тирингија, Германија:
1 А
* Алстер (Иц)
* Апфелштет (Гера)
* Аума (река)
* Ашербах (река)
2 Б
* Бергстром
* Бибер (Шлојзе)
* Бибра (река)
* Бламбах
* Боде (Випер)
* Брајтенбах (Ерле)
* Брајтстром
3 В
* Вајд (Улстер)
* Вајда (река)
* Вајлродер Елер
* Вајсбах (Рода)
* Вајсе Елстер
* Валкстром
* Вера (река)
* Ветау (Зале)
* Визента
* Вилде Гера
* Вилде Гера (Ерфурт)
* Вилдер Грабен (Несе)
* Вимбах (Илм)
* Випер (Унштрут)
* Випфра (река)
* Вира
* Вирбах
* Волрозе
4 Г
* Габелбах (Илм)
* Гајследе
* Гелцш
* Генербах
* Гера (река)
* Гериц (река)
* Геродер Елер
* Гесенбах (Гера)
* Глајзе
* Граме
* Гримпен (река)
* Грумбах (Вера)
5 Д
* Дирбах (Орла)
* Добер (Кремниц)
* Дојбе
6 Е
* Ексе
* Еленбах (река)
* Елер (Руме)
* Елте (река)
* Елце (река)
* Елшницталбах
* Емзе (река)
* Ербстром
* Ерле (река)
* Ефелдер (река)
7 З
* Зале
* Залца (Унштрут)
* Зар (Вера)
* Зебах (Унштрут)
* Зиглиц (река)
* Зилце (Вера)
* Зорбиц
* Зормиц
* Зул (Ваје)
* Зул (Вера)
8 И
* Илм (Зале)
* Ифта (река)
* Иц
9 Ј
* Јиксе
* Јихниц
10 К
* Каца
* Кернбах
* Кизелбах (река)
* Кочау
* Купфербах (Танбах)
11 Л
* Лајна (река)
* Лајне (Алер)
* Лаутер (Хазел)
* Лаутербах (Вера)
* Лауха (Херзел)
* Лемпертсбах
* Ленгвиц
* Линдербах (Граме)
* Лихте (река)
* Лихтенау (река)
* Личе
* Личе-Флесграбен
* Лојтра (Зале)
* Локвиц
* Ломе (Илм)
* Лоса (Унштрут)
* Лутер (Фрида)
12 М
* Магдел
* Мадел
* Милвасер
* Милц (река)
13 Н
* Нае (Шлојзе)
* Несе (Херзел)
* Нојбрун (река)
* Нотер (Унштрут)
14 О
* Оне (Випер)
* Ора (река)
* Орла
15 П
* Пизау (река)
* Плајсе
* Пфицбах
16 Р
* Рајхенбах (Цаме Гера)
* Ретбах (Рот)
* Ретен (река)
* Реченбах
* Рине (река)
* Рода (река)
* Родах (Иц)
* Розабах
* Рорграбен (Вера)
* Ротенбах (река)
* Ротенбах (Илменау)
17 Т
* Танбах (Зале)
* Таубах (Илм)
* Тафт (Улстер)
* Тирингише Мушвиц
* Тојшниц (Кремниц)
* Тона (река)
* Тондорфбах
* Трузе
18 У
* Улстер (Вера)
* Унштрут
* Уфе (Вида)
* Уфе (Ихте)
19 Ф
* Фелда (Вера)
* Фесер (река)
* Фипах
* Флутграбен (Ерфурт)
* Фрајбах
* Фрида (Вера)
20 Х
* Хабергрунд
* Хазел (Вера)
* Хазелбах (Шварца)
* Хале (Руме)
* Хедербах
* Хелбе
* Хелме
* Херзел
* Херпф (Вера)
* Хумбах (Илм)
21 Ц
* Цајлбах (Вера)
* Цајцбах
* Цаме Гера
* Цауфенсграбен
* Цимербах (Залца)
* Цорге (река)
22 Ш
* Шерконде
* Шлојзе (река)
* Шмале Гера
* Шмалкалде
* Шнаудер
* Шнелмансхојзер Бах
* Шобсе
* Шорте
* Шварца (Хазел)
* Шварца (Илм)
* Шварца (Зале)
* Шварцбах (Вера)
* Швајна (река)
* Шенау (река)
* Шпитер
* Шпринг (Милц)
* Шпроте (река)
* Штајнах (Родах)
* Штиле (река)
* Штрој (река)
Блато (река)

Блато (во изворишниот дел позната како Строшка Река) — река во средишниот дел на Македонија, која се влева во Црна Река како нејзина лева притока.
1 Тек
Реката има најголема сливна површина од притоките на Црна Река, вкупно 937 км<sup>2</sup>, меѓутоа има најмал релативен пад на своето корито од само 13,2‰.
Во изворишниот дел е позната како Строшка Река. Се влива во реката Црна кај селото Тројкрсти на височина од 591 метар.
Долга е 44 километри.
Прима повеќе притоки меѓу кои поважни се: Прилепска Река во чиј горен тек е изградено вештачкото Прилепско Езеро, потоа Зрза Река и Селишна Река.
2 Галерија
3 Поврзано
* Даутица
* Боротино
* Тројкрсти
* Прилепско Поле
Венсан Кандела

Венсан Филип Антоан Кандела (роден на 24 октомври 1973 година) — поранешен француски фудбалер, кој играл на позицијата лев бек.
Тој е освојувач на Светското првенство 1998 и на Европското првенство 2000 како дел од француската репрезентација.
1 Кариера
1.1 Клупска кариера
Тој ја започна својата кариера како професионалец во 1992 во екипата на Тулуза, каде што останал до 1995 кога направил трансфер во редовите на Генгамп. Во јануари 1997 тој се преселил во Италија во тимот на Рома. Тој дебитирал во дресот на ''римската волчица'' на 31 август 1997 во победата на гостувањето кај Лече. Тој одиграл 7 сезони во дресот на Рома, и тоа најпрво како лев дефанзивец во 4-3-3 формацијата на Зденек Земан, а потоа бил преместен понапред како лево крило во периодот кога на клупата на тимот бил Фабио Капело. Играјќи за Рома тој ги освоил двете највредни титули во својата кариера на клупско ниво, освојувајќи го Скудетото, а потоа и италијанскиот Супер Куп (во кој го постигнал првиот гол со удар од над 30 метри).
По седум години поминати во Рим, во јануари 2005 тој заминал во англискиот тим Болтон, каде што останал само до крајот на сезоната, за да потоа биде ангажиран од страна тренерот на Удинезе, Серсе Козми ; по враќањето назад во Италија тој постигнал погодок на гостувањето во Грција кај Панатинаикос со кој му помогнал на клубот да се најде во групната фаза на Лигата на шампионите за првпат во историјата на клубот. Во летото 2006 тој бил ангажиран од страна на Сиена, а кариерата ја завршил во Месина на која и се приклучил на заем во јануари 2007. Последниот официјален натпревар кој го одиграл се случил на 20 мај 2007 во натпреварот од 37 коло на Серија А, Месина-Фиорентина 2-2.
На 3 септември 2007, откако останл без клуб по завршувањето на летниот трансфер пазар, тој го објавил своето пензионирање на мрежната страница на францускиот спортски дневен весник
''Тим''. Последната изјава на Кандела гласела: ''По 18 години како професионалец, ова е вистинско време да се откажам. Фудбалот е многу променет, се бара повеќе физичка сила, помалку тактичка и техничка интелегенција. Сега некако сите играчи се повисоки, побрзи и имаат помалку мозок''.
На 5 јуни 2009 тој официјално се простил од фудбалот, откако бил одигран проштален натпревар во негова чест на Стадионот Олимпико пред повеќе од 40.000 навивачи на ''Џалоросите'', кои го гледале натпреварот помеѓу шампионскиот тим на Рома од сезоната 2000-2001 и француската репрезентација од Светското првенство 1998. Натпреварот завршил со резултат 5-3 за Рома.
1.2 Репрезентативна кариера
Кандела направил 40 настапи во дресот со национаналниот грб, постигнувајќи 5 гола. Неговата употреба во почетниот тим често зависеше од неговиот главен конкурент на истата позиција Биксент Лизаразу. Сепак, Кандела одигра еден натпревар на Светското првенство 1998 кога Франција пред домашната публика стана шампион против Данска во групната фаза. Во триумфот на Евро првенството 2000 итој одиграл два натпревари во групната фаза, но не добил можност повторно до крајот на турнирот.
2 Титули
2.1 Рома
*1 Серија А: 2000–01
*1 Супер Куп на Италија: 2001
2.2 Франција
*1 Светско Првенство: 1998
*1 Европско Првенство: 2000
Дамијано Томази

Дамијано Томази (роден на 17 мај 1974) — италијански пензиониран фудбалер кој играл како дефанзивен играч од средниот ред.
Тој ја започнал својата кариера во екипата на Верона во 1993 година.
Во 1996 година преминал во редовите на Рома клуб за кој настапувал цела деценија и бил дел од последното скудето на тимот - освоено во 2001 година. Потоа тој настапувал во странство за три тимови од различни земји: Леванте (Шпанија), Квинс Парк Ренџерс (Англија) и Тијанин Теда (Кина).
Тој се вратил во Италија во 2009 година каде играл за аматерскиот клуб Сант'Ана д'Алфаедо заедно со својте двајца браќа. Тој се пензионирал во 2011 година на возраст од 37 години.
1 Титули
1.1 Рома
*1 Серија А: 2000–01
*1 Супер Куп на Италија: 2001